Lietuvos Respublikos Vyriausybė

nutarimas

DĖL VALSTYBEI SVARBAUS EKONOMINIO PROJEKTO VILNIAUS MIESTO CENTRALIZUOTO ŠILUMOS ŪKIO MODERNIZAVIMO ĮRENGIANT VIETINIUS IR ATSINAUJINANČIUS ENERGIJOS IŠTEKLIUS NAUDOJANČIĄ KOGENERACINĘ ELEKTRINĘ PROJEKTUI SKIRTŲ ŽEMĖS SKLYPŲ DETALIOJO PLANO RENGIMO

2016 m. liepos 20 d. Nr. 756
Vilnius

Vadovaudamasi Lietuvos Respublikos teritorijų planavimo įstatymo 23 straipsnio 2 dalimi, siekdama įgyvendinti Lietuvos Respublikos Vyriausybės 2014 m. gegužės 28 d. nutarimo Nr. 486 „Dėl Vilniaus ir Kauno miestų centralizuoto šilumos tiekimo ūkio modernizavimo įrengiant vietinius ir atsinaujinančius energijos išteklius naudojančias kogeneracines elektrines projektų pripažinimo valstybei svarbiais ekonominiais projektais“ 1 punktą ir 3.1 papunktį ir Nacionalinės šilumos ūkio plėtros 2015–2021 metų programos, patvirtintos Lietuvos Respublikos Vyriausybės 2015 m. kovo 18 d. nutarimu Nr. 284 „Dėl Nacionalinės šilumos ūkio plėtros 2015–2021 metų programos patvirtinimo“, 2 priedo 1.1.1 papunktį, Lietuvos Respublikos Vyriausybė nutaria:

1. Pradėti rengti 5,16 ir 3,324 hektaro žemės sklypų, esančių 85,2355 hektaro žemės sklype Vilniuje, Jočionių g. 13, kurio unikalus numeris – 0101-0067-0021, detalųjį planą valstybei svarbiam ekonominiam Vilniaus miesto centralizuoto šilumos ūkio modernizavimo įrengiant vietinius ir atsinaujinančius energijos išteklius naudojančią kogeneracinę elektrinę projektui (toliau – projektas) įgyvendinti.

2. Nustatyti, kad už projekto įgyvendinimą atsakinga Lietuvos Respublikos finansų ministerija.

Ministras Pirmininkas	Algirdas Butkevičius

Finansų ministrė	Rasa Budbergytė